# **DECIZIA ETAPEI DE ÎNCADRARE**

## Nr. 00 din 00.00.2019

Proiect

Ca urmare a solicitării de emitere a acordului de mediu adresate de **Societatea de Distribuție a Energiei Electrice Transilvania Nord S.A. Cluj - Napoca Sucursala de Distribuție a Energiei Electrice Zalău**, cu sediul în județul Sălaj, municipiul Zalău, bulevardul Mihai Viteazul, nr. 79, înregistrată la APM Salaj cu nr. 1690/28.02.2019, în baza:

* în baza **Legii nr. 292/2018** privind evaluarea impactului anumitor proiecte publice şi private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 10.06.2019, că proiectul: ***Modernizare LES 20KV între St. Zalău – PT IVV, PT IVV – PT ICRA, ST Zalău – PA Stejarul, ST Zalău – PT Pompieri, PT MOL – PT Moara de Porumb, PT Robineți – PT Fabricii***, propus a fi amplasat în: județul Sălaj, municipiul Zalău, bulevardul Mihai Viteazul,

***nu se supune evaluării impactului asupra mediului, nu se supune evaluării adecvate şi nu se supune evaluării impactului asupra corpurilor de apă.***

Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a)** Proiectul se încadrează în sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în anexa nr. 2, pct. 13, lit. a) – orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau a fi în curs de a fi executate, care pot avea efecte semnificative negative asupra mediului;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză;

- prezenta solicitare a fost mediatizată prin publicare anunţ în ziarul Graiul Sălajului, afişare şi înregistrare anunţ la sediul Primăriei Municipiului Zalău şi la sediul titularului, precum şi la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- din analiza listei de control pentru etapa de încadrare rezultă că, proiectul nu are impact semnificativ asupra mediului;

**b) Caracteristicile proiectului:**

***b1) dimensiunea şi concepţia întregului proiect:***

Prezentul proiect are ca scop modernizarea unei lucrări existente (LES 20 kV între St. Zalău-PT IVV, PT IVV-PT ICRA, St. Zalău-PA Stejarul, ST Zalău-PT Pompieri, PT-Mol-PT Moara de Porumb, PT Robineţi-PT Fabricii), prin înlocuirea cablurilor de medie tensiune cu o lungime de 20,817 km, cu durata de funcţionare depăşită, în vederea creşterii siguranţei în funcţionare şi reducerii posibilităţii de apariţie a unor defecţiuni.

 Pentru execuţia lucrărilor se va ocupa temporar o suprafaţă de 3018 mp, se va folosi cablu monofazat de tipul A2XS2Y 12/20 kV, 1x150/25 mm2, pozat în pământ, la o adâncime de 0,8 m.

*Partea electrică:*

* Pozare LES 20 kV între Staţia 110/20 kV Zalău – PT IVV, L=750 m;
* Pozare LES 20 kV între PT IVV – PT ICRA, L=45 m;
* Pozare LES 20 kV între Staţia 110/20 kV Zalău – PA Stejarul, L=2300 m;
* Pozare LES 20 kV între Staţia 110/20 kV Zalău – PT Pompieri, L=650 m;
* Pozare LES 20 kV între PT MOL – PT Moara de Porumb, L=2150 m;
* Pozare LES 20 kV între PT Robineți – PT Fabricii, L=950 m;
* Cablul electric proiectat va fi de tipul A2XS2Y – 20 kV – (1x150/25) mm2;

Lungime traseu L = 3,01 km; lungime cablu L = 20,817 km (se pozează 3 cabluri monofazate câte una pentru fiecare fază);

*Partea de construcţii:*

* cablurile proiectate se vor poza în pămant la adâncimea de 0,8 m, între două straturi de nispi de cate 0,1 m.
* se vor executa subtraversări prin fororare orizontală, pe sub B-dul M. Viteazul și pe sub str. Fabricii;
* supratraversare r. Zalău cu cabluri de medie tensiune cu ajutorul unei estacade din metal amplasată aval de podul aflat la intersecţia bulevardului M.Viteazul/E81 cu str. Fabricii), pe postamente din beton, cu H=2 m, L=1 m şi l=1 m; Supratraversarea va avea următoarele caracteristici: distanţa între postamentele de susţinere a estacadei L=20,84 m, lungime totală estacadă L=22,84 m, cota intrados- 243,94 mdM, cota corespunzătoare debitului maxim cu probabilitatea de depăşire de 1% este de 242,43 mdMN şi înălţimea liberă de trecere - 1,51 m. Postamentele de de sustinere a estacadei vor fi amplasate în afara zonei de protecţie (3 m) a lucrării hidrotehnice ,,*Apărare împotriva inundaţiilor a municipiului şi platformei industriale Zalău, r. Zalău*”.

*Regimul juridic:*

Lucrările proiectate se vor executa în intravilanul localităţii Zalău, pe teren aparţinând domeniului public.

*Regimul economic:*

În perioada de execuţie a lucrărilor, suprafaţa de teren ocupată temporar va fi:

* + St = 3010 m x 1 m = 3010 m2

*Regimul tehnic:*

Se vor respecta gabaritele pe orizontală şi verticală faţă de sol, clădiri şi alte instalaţii sau construcţii, conform normativelor în vigoare.

**b2)** ***cumularea cu alte proiecte existente şi/sau aprobate:*** - nu este cazul;

**b3)*utilizarea resurselor naturale, în special a solului, a terenurilor, a apei şi a biodiversităţii***: cablurile proiectate se vor poza în pămant la adâncimea de 0,8 m, între două straturi de nispi de cate 0,1 m; zona afectată va fi adusă la starea inițială execuției lucrărilor.

**b4)** ***cantitatea şi tipurile de deşeuri generate/gestionate:*** Gestionarea deșeurilor, atât pe timpul execuției cât și în perioada de funcționare se va realiza conform Legii nr. 211/2011(r1) privind regimul deşeurilor, cu modificările ulterioare.

În perioada de execuţie a proiectului și după realizarea proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

Lucrări necesare organizării de șantier: - nu este cazul.

**b5)** ***poluarea şi alte efecte negative:*** se vor respecta limitele prevăzute de normele în vigoare.

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:*** - nu este cazul;

**c). Amplasarea proiectelor:**

**c1)** ***utilizarea actuală şi aprobată a terenurilor:*** conform certificatului de urbanism nr. 86 din 05.02.2019 emis de Primarul Municipiului Zalău, imobilul este constituit din teren proprietate publică a municipiului Zalău și din proprietăți private și este situat în intravilanul municipiului Zalău. Conform PUG 2010 – CC1 – Subzonă Căi de Comunicație Rutieră respectiv UID1 – Zonă unități industriale/de depozitare existente, respectiv LFCm5 – Subzona locuințelor cu regim mediu – mare de înălțime și funcțiuni complementare existente situate în exteriorul limitei construite protejate.

**c2) *bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:*** nu este cazul. *După terminarea execuţiei lucrărilor, pe teren nu vor rămâne materiale care să degradeze sau să polueze mediul înconjurător, aducându-se la starea iniţială prin executarea lucrărilor de refaceri zone verzi.*

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: nu este cazul;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul;

*Nu este cazul, pentru că amplasamentul proiectului nu se află în zonele sau în apropierea zonelor sus menționate.*

**d). Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie. *Conform criteriilor stabilite la punctul b). și c).* *semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.*

 d2) natura impactului: - *natura impactului va fi pozitiv, având în vedere că se dorește modernizarea instalațiilor vechi care conduc la deranjamente și discontinuități în alimentarea cu energie electrică și datorită dezvoltării zonelor de consum,* *se impune optimizarea funcționării rețelelor electrice de medie tensiune prin reducerea numărului de întreruperi anuale și reducerea duratei medii a unei întreruperi.*

 d3) natura transfrontalieră a impactului: - nu este cazul; *amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.*

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului - redusă, pe perioada de execuţie şi funcţionare;

 d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate: *nu este cazul;*

 d8) posibilitatea de reducere efectivă a impactului: *nu este cazul, respectarea legislației în vigoare și respectarea condițiilor din prezenta Decizie etapă de încadrare.*

***Caracteristicile proiectului şi/sau condiţiile de realizare a proiectului:***

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice şi private asupra mediului*: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform Legii nr. 211/2011 (r1) privind regimul deșeurilor, cu modificările și completările ulterioare.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Respectarea măsurilor şi condiţiilor de realizare a proiectului în conformitate cu ***Avizul de gospodărire a apelor nr. SJ – 00 din 00.00.2019,*** eliberat de A.N. Apele Române, Administrația Bazinală de Apă Someș - Tisa Sistemul de Gospodărire a Apelor Sălaj:
* proiectantul este responsabil de calculele hidraulice privind dimensionarea secțiunii de curgere a cursului de apă în zona supratraversării r. Zalău cu estacadă;
* începerea execuției lucrărilor se va anunța cu cel puțin 10 zile înainte la Sistemul de Gospodărire a Apelor Sălaj;
* în perioada de execuţie a lucrărilor se vor lua toate măsurile ce se impun pentru evitarea poluării apelor, pentru protecţia factorilor de mediu, a zonelor apropiate şi se va respecta întocmai tehnologia de execuţie prezentată, luându-se măsuri de prevenire şi combatere a poluărilor accidentale, în special cu produse petroliere ca urmare a exploatării utilajelor tehnologice;
* pe durata execuției lucrărilor şi după, constructorul şi beneficiarul au obligaţia de a asigura scurgerea liberă a apelor, depozitarea de materiale sau staţionarea utilajelor în albie sau pe malurile cursului de apă fiind interzisă;
* respectarea regimului restricționat de folosință a terenurilor în zona de protecție a cursurilor de apă, conform prevederilor Legii Apelor nr. 107/1996, cu modificările și completările ulterioare, Anexa nr. 2;
* să se asigure permanent secțiunea de scurgere în zona lucrărilor, pentru evitarea eventualelor blocaje în perioada apelor mari sau altor fenomene meteorologice periculoase;
* în cazul în care apar modificări ce impun schimbarea soluţiilor avizate, beneficiarul investiţiei va solicita Aviz de gospodărire a apelor modificator, conform ordinului MMGA nr. 15/2006;
* recepția lucrărilor se va face în prezența delegatului Sistemului de Gospodărire a Apelor Sălaj;
* la punerea în funcțiune a lucrărilor avizate beneficiarul va solicita și va obține autorizația de gospodărire a apelor, conform prevederilor Legii Apelor nr. 107/1996, cu modificările și completările ulterioare;

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

cons. Hajnalka Mate - György